बूंदी में सिलिकोसिस से 32 श्रमिकों की हो चुकी है मौत, सरकार ने विधानसभा में बताए सिर्फ 4
सरकारकागजों में ही चलती है... इसकी बानगी शुक्रवार को कोटा दक्षिण विधायक संदीप शर्मा के सवाल के जवाब में खान विभाग की ओर से विधानसभा में पेश किए गए जवाब से मिली। खान श्रमिकों के लिए जानलेवा बन चुकी बीमारी सिलिकोसिस बीमारी को लेकर विधायक के सवाल पर विभाग ने बताया कि कोटा जिले में बीते 3 साल में एक भी सिलिकोसिस रोगी नहीं आया।
वहीं, उक्त अवधि में बूंदी जिले में 86 सिलिकोसिस रोगी बताए और इस बीमारी से सिर्फ 4 मौतें होना बताया। भास्कर ने इसकी पड़ताल की तो पता चला कि बूंदी जिले में 250 से ज्यादा खान श्रमिक इस बीमारी के शिकार हैं और 32 मजदूरों की मौत हो चुकी है। वहीं, कोटा जिले में 50 से ज्यादा मजदूरों को सिलिकोसिस की पहचान हो चुकी और 4 मौतें भी हुई हैं। ये तो वे मजदूर हैं, जिनके न्यूमोकोनोसिस बोर्ड से सिलिकोसिस बीमारी के सर्टिफिकेट जारी हो चुके। संदिग्ध श्रमिकों की संख्या का तो हिसाब ही नहीं लगाया जा सकता।
विधानसभा में पेश रिपोर्ट पर जिस अफसर के साइन, वे बाेले- रिपोर्ट कोटा से आई थी
भास्कर ने मामले की तह तक जाने के लिए विधानसभा में यह जवाब भेजने वाले खान विभाग के अधिकारी अधीक्षण खनि अभियंता (मुख्यालय-प्रथम) एमएल मरमट से भी सवाल किए। उन्हें बताया कि बूंदी में इस बीमारी से 32 मौतें हो चुकी, 250 से ज्यादा पीड़ित हैं और कोटा में भी गंभीर स्थिति है? इस पर पहले तो वे कुछ नहीं बोले। जब भास्कर ने पूछा कि ये आंकड़े कहां से आए? तो बताया कि एडीएम (एडिशनल डायरेक्टर-माइंस) कोटा से ये आंकड़े आए हैं, उन्हीं से पूछिए कि क्या सही है।
पिछले सत्र में डेंगू पर भी दी गई थी गलत जानकारी
पिछलेविधानसभा सत्र में भी चिकित्सा विभाग ने डेंगू पर गलत जानकारी दी थी। कोटा में डेंगू से एक भी मौत नहीं होना बता दिया था, जबकि दो दर्जन से ज्यादा मौतें हुई थी। तब भी सवाल संदीप शर्मा का ही था। गलत जानकारी देने को लेकर विधायक ने सरकार को पत्र भी लिखा था। आज तक उनके इस पत्र पर किसी अधिकारी के खिलाफ कार्रवाई नहीं की गई।
हरिसिंह
भजन लाल
घांसीलाल
धन्नालाल
भवाना भाट
रणजीत
बाबूलाल
इन 8 लोगों समेत 32 श्रमिकों ने इस उम्मीद में बीमारी के सर्टिफिकेट बनवाए थे कि मौत के बाद परिजनों को मुआवजा मिलेगा।
रमेश
hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva bho_Deva npi_Deva awa_Deva bho_Deva bho_Deva hin_Deva mar_Deva